সিমা ছিয়েন
সিমা ছিয়েন ছিলেন হান সাম্রাজ্যের রাজকীয় লিপিশালার একজন অধ্যক্ষ। তাকে চৈনিক ইতিহাস লিখনধারার জনক হিসেবে বিবেচনা করা হয়। তার সর্বশ্রেষ্ঠ গ্রন্থ প্রধান ঐতিহাসিক দলিল যা চৈনিকদের কাছে শিচি নামেই অধিক পরিচিত। গ্রন্থটিতে তিনি "জিযহুয়ান্তি" ধাঁচে হলুদ সম্রাটের সময় হতে সিমা ছিয়েনের সমসাময়িক হান সম্রাট উ এর সময় পর্যন্ত প্রায় দুই হাজার বছরের বেশি সময়ের চীনের ইতিহাস লিপিবদ্ধ করেন। তার রচনাবলী পরবর্তী চৈনিক ইতিহাস লিখনধারার ভিত্তি স্থাপন করে।